paragraph_text: Bila je pomorska sila na obalama istočnog Sredozemnog mora, odnosno na obalama Jadranskog mora. Nastala je kao grad država, nakon invazije Langobarda današnje sjeverne Italije. Tijekom srednjeg vijeka, Mletačka Republika razvija se u vodeću pomorsku silu u ovom dijelu svijeta, ovladavši najvećim dijelom jadranske obale, dijelom otoka u Egejskom moru, te osnovavši svoje trgovačke kolonije u Carigradu i Jeruzalemu. Republika je prestala postojati nakon Napoleonova osvajanja 1797. godine. Podijeljena je na venecijansku provinciju Austrijskog Carstva, Cisalpinsku Republiku i Ilirske pokrajine, Francuskog Carstva.